Pe 22 și 23 martie, târgul joburi "Bursa Angajatorilor", un eveniment dedicat pieței forței de muncă din Prahova, revine la Palatul Culturii din Ploiești cu cea de a doua ediție. Angajatori de top au confirmat prezența, având pregătite oferte pe măsura standardelor la care se raportează.
Un astfel de angajator este La Cocoș, unul dintre cei mai puternici retaileri din România. Brandul La Cocoș a început ca un business local de succes, care se dezvoltă organic la nivel național, pe baza relației de încredere cu cei care au devenit clienți fideli.
Politica de prețuri și discounturi, implicarea în comunitatea locală prahoveană, fiind suficient să menționăm susținerea concretă a celui mai iubit brand – FC Petrolul Ploiești, au dus în scurt timp la efectul firesc, respectiv la o nouă anvergură de nivel național.
Așa se face că La Cocoș există acum și în Capitală, în foarte scurt timp urmând să fie inaugurat cel de al patrulea supermarket, în Brașov, și cel de-al cincilea, în Pitești.
Afacerile de succes se clădesc cu echipe de calitate, cu oameni dispuși să se implice, cu profesioniști remunerați corect, care știu cum să își construiască o carieră în beneficiul comun, cel personal și cel al angajatorului.
De astfel de oameni are nevoie actuala echipă a rețelei de supermarketuri La Cocoș, aflată în plină expansiune, acesta fiind și motivul participării la cea de a doua ediție a Bursei Angajatorilor.
Dacă îți dorești să faci parte din echipa Supermarket La Cocoș, te așteptăm la standul de la Bursa Angajatorilor, unde vei descoperi multitudinea de oportunități de angajare la cel mai puternic retailer cu capital românesc.
Bursa Angajatorilor 2024, Ediția de Primăvară
Târgul de joburi se va desfășura în Sala Coloanelor a Palatului Culturii din Ploiești, în intervalul 22 – 23 martie 2024 (vineri și sâmbătă), în intervalul orar 10.00 – 16.00 (vineri) și 10.00 – 14.00 (sâmbătă) și este organizat în parteneriat de Grupul Observatorul Prahovean și Agenția Județeană pentru Ocuparea Forței de Muncă (AJOFM) Prahova.